ที. คอลิน แคมป์เบลล์

ศ. ดร. **ที. คอลิน แคมป์เบลล์**  () เป็นนักชีวเคมีชาวอเมริกันผู้มีความชำนาญในเรื่องผลที่มีต่อสุขภาพในระยะยาวของโภชนาการ  เขามีตำแหน่งเป็นศาสตราจารย์กิตติคุณ (Jacob Gould Schurman Professor Emeritus) ในสาขาวิชาโภชนชีวเคมี  (Nutritional Biochemistry) ที่มหาวิทยาลัยคอร์เนลในประเทศสหรัฐอเมริกา

ดร. แคมป์เบลล์ได้กลายเป็นผู้ที่รู้จักกันดีเพราะสนับสนุนอาหารที่มีไขมันต่ำ  ที่ไม่ผ่านกรรมวิธีการผลิตและการนำส่วนต่าง ๆ ออก  (คือไม่มีการฟอก)  เป็นอาหารมังสวิรัติแบบเคร่ง
เขามีผลงานวิจัยกว่า 300 ชิ้นในเรื่องนี้  
และได้เขียนหนังสือ 2 เล่ม คือ *Whole  (เต็ม, ไม่ผ่านกรรมวิธีการผลิตและการนำส่วนต่าง ๆ ออก)*  (ค.ศ. 2013)  และ *[[The China Study]]  (งานวิจัยในเมืองจีน)*  (ค.ศ. 2005  ซึ่งเขียนร่วมกับบุตรของเขา)
ซึ่งได้กลายเป็นหนังสือโภชนาการที่ขายดีที่สุดเล่มหนึ่งในประเทศสหรัฐอเมริกา 
นอกจากนั้นแล้ว  ดร. แคมป์เบลล์ยังได้ให้สัมภาษณ์ในภาพยนตร์สารคดีอเมริกันเรื่อง  "Forks Over Knives  (ใช้ซ่อมดีกว่าถูกมีด)" ที่เริ่มฉายในปี ค.ศ. 2011

ในคริสต์ทศวรรษ 1980  ดร. แคมป์เบลล์ทำงานเป็นหนึ่งในนักวิทยาศาสตร์หลัก ในงานวิจัย  "จีน-ออกซฟอร์ด-คอร์เนล"  เกี่ยวกับเรื่องโภชนาการและโรค
ที่เริ่มขึ้นในปี ค.ศ. 1983 โดยมหาวิทยาลัยคอร์เนล  มหาวิทยาลัยออกซฟอร์ด และ บัณฑิตยสถานการแพทย์เชิงป้องกันแห่งสาธารณรัฐประชาชนจีน (Chinese Academy of Preventive Medicine)  เพื่อศึกษาความสัมพันธ์กันระหว่างโภชนาการกับโรคมะเร็ง  โรคหัวใจ  และโรคที่เกี่ยวกับเมแทบอลิซึม
เป็นโพรเจ็กต์ที่หนังสือพิมพ์อเมริกัน*[[เดอะนิวยอร์กไทมส์]]*เรียกว่า  "Grand Prix of epidemiology  (แปลว่า  "รางวัลสูงสุดของวิทยาการระบาด"  หรือ  "การแข่งขันสากลที่สำคัญในสาขาวิทยาการระบาด")"  ในปี ค.ศ. 1990

__TOC__
## ช่วงเริ่มต้นในชีวิตและการศึกษา
ดร. แคมป์เบลล์เติบโตขึ้นในฟารม์โคนม
เขาได้ศึกษาวิชาเตรียมสัตวแพทย์ที่มหาวิทยาลัยเพนซิลเวเนียสเตต
เป็นที่ที่เขาได้รับปริญญาวิทยาศาสตร์บัณฑิตในปี ค.ศ. 1956 และหลังจากนั้นได้ศึกษาในคณะสัตวแพทย์ที่มหาวิทยาลัยจอร์เจียเป็นเวลาปีหนึ่ง 
เขาได้จบปริญญาวิทยาศาสตร์มหาบัณฑิตในโภชนาการและชีวเคมีที่มหาวิทยาลัยคอร์เนลในปี ค.ศ. 1958  และได้รับการดูแลจาก ศ. คลิฟ แม็คเค  (ผู้มีชื่อเสียงในด้านงานวิจัยเกี่ยวกับโภชนาการและการสูงวัยขึ้น)
และได้ปริญญาปรัชญาดุษฎีบัณฑิตเกี่ยวกับโภชนาการ  ชีวเคมี  และจุลชีววิทยา  ในปี  ค.ศ.  1961  จากมหาวิทยาลัยคอร์เนล

## อาชีวประวัติ
ดร. แคมป์เบลล์เริ่มต้นทำงานเป็นผู้ช่วยงานวิจัยที่สถาบันเทคโนโลยีแมสซาชูเซตส์
แล้วหลังจากนั้นทำงานอยู่เป็นเวลา  10  ปีที่เวอร์จิเนียเทคในคณะชีวเคมีและโภชนาการ
ก่อนที่จะกลับไปสู่มหาวิทยาลัยคอร์เนลในปี  ค.ศ.  1975  โดยเข้าร่วมกับคณะวิทยาศาสตร์โภชนาการ
ต่อมาเขาได้ทำงานเป็นที่ปรึกษาชั้นอาวุโสทางวิทยาศาสตร์ให้กับสถาบัน  American Institute for Cancer Research  (สถาบันอเมริกันเพื่องานวิจัยเกี่ยวกับมะเร็ง) 
และเป็นกรรมการขององค์กรการกุศล Physicians Committee for Responsible Medicine  (คณะกรรมการนายแพทย์เพื่อการแพทย์ที่มีความรับผิดชอบต่อสังคมและสิ่งแวดล้อม) 
ดร. แคมป์เบลล์เป็นที่รู้จักกันดีในเรื่องของงานวิจัย  ส่วนหนึ่งจากงานวิจัยในประเทศจีน
ที่แสดงความสัมพันธ์ระหว่างการบริโภคโปรตีนสัตว์กับการเกิดขึ้นของโรคมะเร็งและโรคหัวใจ 
ดร. แคมป์เบลล์เสนอว่า  เคซีน  (casein) ซึ่งเป็นโปรตีนที่พบในนมของสัตว์เลี้ยงลูกด้วยนม  "เป็นสารก่อมะเร็งที่มีนัยสำคัญที่สุดที่เราบริโภค"

ตัว  ดร. แคมป์เบลล์เองได้เริ่มทานอาหารมังสวิรัติแบบเคร่งตั้งแต่คริสต์ทศวรรษ 1990 
เขาไม่เรียกตัวเองว่าเป็น  "ผู้กินเจ"  เพราะว่า  "ชื่อเหล่านี้มักมีความหมายครอบคลุมถึงความคิดอื่น ๆ ที่ผมไม่สนับสนุน" 
เขาได้ให้สัมภาษณ์กับหนังสือพิมพ์อเมริกัน*[[เดอะนิวยอร์กไทมส์]]*ไว้ว่า  
"ไอเดีย  (ที่ผมสนับสนุน)  ก็คือว่า  พวกเราควรจะบริโภคอาหารที่ไม่ผ่านกรรมวิธีการผลิตหรือมีการนำส่วนต่าง ๆ ออก (คือไม่ผ่านการฟอก) 
เราไม่ควรยืนหยัดอยู่ในความคิดเพียงแค่ว่า  ยีนเป็นตัวกำหนดสุขภาพของเรา
หรือว่า  การบริโภคอาหารเสริมเป็นวิธีที่ (ร่างกาย) จะได้คุณค่าอาหารทุกอย่าง  เพราะว่าความจริงไม่ใช่เป็นแบบนั้น
อาหารที่ผมพูดถึง  (และสนับสนุน)  ก็คือ  อาหารที่ไม่ผ่านกรรมวิธีการผลิตหรือมีการนำส่วนต่าง ๆ ออก  ที่มาจากพืช"

ตั้งแต่ปี ค.ศ. 1978  ดร. แคมป์เบลล์ได้เป็นสมาชิกของคณะผู้เชี่ยวชาญเกี่ยวกับความปลอดภัยของอาหารคณะต่าง ๆ ของ บัณฑิตยสถานวิทยาศาสตร์แห่งชาติของประเทศสหรัฐอเมริกา (United States National Academy of Sciences)
และมีตำแหน่งเป็นศาสตราจารย์กิตติมศักดิ์ที่บัณฑิตยสถานการแพทย์เชิงป้องกันแห่งสาธารณประชาชนจีน  (Chinese Academy of Preventive Medicine) 
นอกจากนั้นแล้ว  ดร. แคมป์เบลล์  ยังปรากฏในภาพยนตร์สารคดี  Forks Over Knives  (ใช้ซ่อมดีกว่าถูกมีด), Planeat  (จะกินให้หมดทั้งโลกเลยหรือไง), และ Vegucated (จะกินมังสวิรัติไปทำไม)

ในปี ค.ศ. 2010 หลังจากการผ่าตัดหัวใจ  อดีตประธานาธิบดีของสหรัฐอเมริกาบิล คลินตัน  ได้เปลี่ยนการบริโภคอาหารไปเป็นมังสวิรัติแบบเคร่งตามที่ ดร. แคมป์เบลล์, น.พ. คอลด์เวลล์ เอสเซลเตน, และ ศ. น.พ. ดีน ออร์นิช  แนะนำ

## ผลงาน
* *Diet, Life-style and Mortality in China  (อาหาร  วิถีชีวิต  และอัตราความตายในประเทศจีน)* (1991)
* หนังสือ  *[[The China Study|The China Study  (งานวิจัยในประเทศจีน) ]]* (2005)
* *Whole: Rethinking the Science of Nutrition  (อาหารไม่ผ่านกรรมวิธีการผลิตและการนำส่วนต่าง ๆ ออก, เรื่องทบทวนความคิดเกี่ยวกับวิทยาศาสตร์โภชนาการ)* (2013)
*"ใช้ซ่อมดีกว่าถูกมีด: อาหารจากพืชสามารถจะช่วยอเมริกาให้พ้นภัยได้." โดยที. คอลิน แคมป์เบลล์  และนายแพทย์  Caldwell Esselstyn, Jr., Huffington Post, 13 พฤษภาคม ค.ศ. 2011
*"โภชนาการ - อนาคตของการแพทย์", โดยที. คอลิน แคมป์เบลล์,  Huffington Post, 25 ตุลาคม ค.ศ. 2010
*

## ดูเพิ่ม
### หนังสือ
*หนังสือ *[[The China Study]]* - หนังสือแสดงความสัมพันธ์ของโภชนาการกับโรค

### แพทย์ นักวิชาการ นักวิทยาศาสตร์
*น.พ. คอลด์เวลล์ เอสเซลเตน - แพทย์คลินิกผู้รักษาคนไข้โรคหัวใจด้วยการเปลี่ยนอาหาร
*ศ. น.พ. ดีน ออร์นิช - แพทย์วิจัยผู้ทำการทดลองรักษาคนไข้โรคหัวใจและโรคต่อมลูกหมากด้วยการเปลี่ยนอาหาร

### นักเขียน
* ดร. สาทิส อินทรกำแหง ผู้ริเริ่มและเผยแพร่การแพทย์ผสมผสาน เป็นผู้เริ่มต้นแนวทางสุขภาพแบบชีวจิต

### แนวคิด
* ชีวจิต แนวคิดการดูแลสุขภาพเริ่มต้นโดย ดร. สาทิส อินทรกำแหง
*อาหารมังสวิรัติแบบเคร่งครัด  

## เชิงอรรถและอ้างอิง

## แหล่งข้อมูลอื่น
*T. Colin Campbell Foundation
*CNN Video - Caldwell Esselstyn and Dean Ornish Explain Healthy Way for Bill Clinton's Dramatic Weight Loss, September 22, 2010.

หมวดหมู่:นักชีวเคมีชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2477
หมวดหมู่:นักโภชนาการชาวอเมริกัน
หมวดหมู่:ศิษย์เก่าจากมหาวิทยาลัยเพนซิลเวเนียสเตต
หมวดหมู่:ศิษย์เก่าจากมหาวิทยาลัยคอร์เนล
หมวดหมู่:บุคคลจากสถาบันเทคโนโลยีแมสซาชูเซตส์
หมวดหมู่:บุคคลจากมหาวิทยาลัยคอร์เนล